Valandos
Valandos (angl. The Hours) – 2002 m. amerikiečių ir britų drama, režisuota Stephen Daldry. Filme vaidina Nicole Kidman, Meryl Streep, Julianne Moore ir Ed Harris. Scenarijus, kurį parašė David Hare, paremtasis 1999 m. Michael Cunningham romanu tuo pačiu pavadinimu. Siužetas sukasi apie trijų skirtingų kartų moteris, kurių gyvenimai siejasi su Virginia Woolf romanu „Mrs. Dalloway“. Streep vaidina Clarissa Vaughan, niujorkietę, 2001 m. ruošiančią apdovanojimų vakarėlį savo draugui poetui Richard’ui, sergančiam AIDS. Moore vaidina Laura Brown, nėščią šešto dešimtmečio Kalifornijos namų šeimininkę, turinčią mažą sūnų ir nelaimingą santuoką. Kidman vaidina Virginia Woolf trečio dešimtmečio Anglijoje, kuri grumiasi su depresija ir psichine liga, rašydama romaną „Mrs. Dalloway“.